"افغانیستان‌داکی کوچ پروبلئمی ان چوخ تورکیه و ایرانا تأثیر ائدیر".
بونو ایران پرزیدنتی ابراهیم رئیسی‌نین آند ایچمه مراسیمینه قاتیلماق اوچون تهرانا گئدن تورکیه بؤیوک میللت مجلیسی‌نین صدری مصطفی شنتوپ ایران-‌لی همکاری محمد باقر قالیباف ایله گؤروشو زامانی دئییب.
"ایکی اؤلکه آراسینداکی علاقه‌لرین بولگه سل و قلوبال بیر دیری وار. بو سبب‌دن هر ساحه‌ده علاقه‌لرین سویه‌سینی یوکسلتمک بیزیم بورجوموزدور" دئیه مصطفی شنتوپ قئید ائدیب.
مصطفی شنتوپ گؤروش زامانی افغانیستان-دا باش وئرن‌لره ده توخونا‌راق دئییب:
"افغانیستان‌داکی سیاسی غیری-ثابت‌لیک و کوچ پروبلئمی ایسلام اؤلکه‌لری‌نین اورتاق پروبلئمی‌دیر. افغانیستان‌داکی کوچ پروبلئمیندن ان چوخ ایران و تورکیه اذیت چکیر. افغانیستان-دا ثابت‌لیگی تامین ائتمک و کوچ دالغاسینی دایاندیرماق اوچون امکداشلیغیمیزی آرتیرمالیییق".
شنتوپ، پارلامنتلرآراسی علاقه‌لرین اهمیتینی ده وورغولایا‌راق "اولوسلار آراسی پارلامنت زمینینده بیر یئردییک. پ.کا.کا ترور تشکیلاتی بولگه سل بیر تهدیددیر. بو باخیم‌دان ترور تشکیلات‌لارینا قارشی امکداشلیغیمیزی داها دا آرتیرمالیییق" دئییب.
ایران پارلامنتی‌نین صدری قالیباف دا ایکی اؤلکه آراسینداکی علاقه‌لرین اهمیتینه اشاره ائده‌رک،"بوندان سونرا پارلامنت‌لر آراسینداکی امکداشلیغیمیزی داها دا اینکیشاف ائتدیرمه‌لییک. بوتون ساحه‌لرده اقتصادی و سیاسی علاقه‌لریمیزی آرتیرمالیییق" ایفاده‌لردن ایستیفاده ائدیب.
قالیباف تورکیه-‌ده‌کی مئشه یانغین‌لاریندا حیاتینی ایتیرن‌لره ده گؤره ده شنتوپا باش ساغلیغی وئریب.
